અમેરિકાના રાષ્ટ્રપતિ ડોનાલ્ડ ટ્રમ્પે છેલ્લા થોડા દિવસોમાં કહ્યુ હતુ કે તે એચ-1 બી વિઝા હેઠળ રોજગાર અને વિશેષ વ્યવસાયની પરિભાષા ફરીથી નક્કી કરવાની યોજના બનાવી રહ્યા છે. હવે એચ-1 બી વિઝા પર સરકારનો નવો નિયમ આવી ગયો છે. જેના હેઠળ હવે વિદેશી કામદારોને અમેરિકામાં કામ કરવા માટે એચ-1 બી વિઝા ફોર્મ ભરવુ મુશ્કેલ બની ગયુ છે. અમેરિકી સરકારે એચ-1 બી વિઝા ફોર્મના નિયમ વધુ કડક બનાવી દીધા છે જે હેઠળ અમેરિકી નોકરી આપનારાઓને એ જાણકારી આપવી પડશે કે તેમને ત્યાં કેટલા વિદેશી કામ કરી રહ્યા છે.